Photo Unsplash  Telgħu għal 13 il-vittmi waqt li għexieren weġġgħu fl-Indoneżja wara li żbroffa l-vulkan fuq il-gżira Java. Residenti dehru jaħarbu mill-gżira hekk kif intlemħet sħaba sewda fuq Mount Simeru. Filmati li dehru fuq il-medja soċjali juru villaġġi sħaħ jintradmu mill-irmied li ħareġ mill-vulkan. Uffiċjali tal-post qalu li tal-inqas 57 persuna weġġgħu waqt li ħafna soffrew ħruq. Aqra Ukoll: Jiżbroffa vulkan fl-Indoneżja Ħarġet anke twissija lil-linji tal-ajru dwar is-sħaba tal-irmied li hi għolja madwar 15,000m (50,000 pied). Filwaqt li ċ-Ċentru ta' Konsulenza għall-Irmied Volkaniku (VAAC) f'Darwin, l-Awstralja qal li l-irmied deher jimxi lejn il-Lbiċ fuq l-Oċean Indjan.